S-4933/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 5. september 2023, á hendur M-kk-þgf J-kk-þgf, kt. [...], [...], fyrir eftirtalin hegningar- og umferðarlagabrot:

I.

Fíkniefnalagabrot, með því að hafa, sunnudaginn 2. janúar 2022, á heimili sínu að [...], haft í vörslum sínum, í sölu- og dreifingarskyni, 20 kannabisplöntur sem lögregla fann við leit, og hafa um nokkurt skeið og fram til þess dags ræktað greindar plöntur.

Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, með síðari breytingum.

II.

Umferðarlagabrot, með því að hafa, fimmtudaginn 6. apríl 2023, ekið bifreiðinni [...], sviptur ökurétti, vestur Vínlandsleið að hringtorgi við Krókháls í Reykjavík, þar sem bifreiðinni var ekið utan í grjótgarð með þeim afleiðingum að hún varð óökufær.

Mál nr. 007- 2023- [...]

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 20 kannabisplöntum samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum. Jafnframt er krafist upptöku á 4 Lumatek Zeus gróðurhúsalömpum, 3 viftum, 3 kolasíum, vatnsdælu, 4 straumbreytum, gróðurhúsalampa og hitablásara sem lögregla lagði hald á samkvæmt heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 5. september 2023, var ákærða gert að sæta fangelsi í 60 daga með dómi Héraðsdóms Vesturlands 3. febrúar 2021 vegna brota gegn 217. gr. almennra hegningarlaga nr. 19/1940 og 3. mgr. 99. gr. barnaverndarlaga nr. 80/2002. Var dómurinn skilorðsbundinn til tveggja ára. Þá gekkst ákærði undir greiðslu fésekta með tveimur lögreglustjórasáttum 12. febrúar 2023, annars vegar vegna brota gegn lögum um ávana- og fíkniefni, og hins vegar vegna umferðarlagabrots.

Með framangreindu broti hefur ákærði rofið skilorð framangreinds dóms frá 3. febrúar 2021. Verður skilorðsbundin refsing dómsins því tekin upp og ákærða gerð refsing í einu lagi, sbr. 60. gr. almennra hegningarlaga nr. 19/1940.

Brot ákærða samkvæmt ákærulið nr. 1 voru framin fyrir gerð framangreindra lögreglustjórasátta frá 12. febrúar 2023. Verður ákærða því dæmdur hegningarauki vegna þeirra brota nú.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. laga nr. 19/1940 þykir refsing ákærða hæfilega ákveðin 3 mánaða fangelsi.

Þá er með vísan til lagaákvæða í ákæru gerðar upptækar 20 kannabisplöntur, ásamt 4 Lumatek Zeus gróðurhúsalömpum, 3 viftum, 3 kolasíum, vatnsdælu, 4 straumbreytum, gróðurhúsalampa og hitablásara sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 150.660 krónur að meðtöldum virðisaukaskatti, og 125.679 krónur í annan sakarkostnað.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi.

K-kvk-nf R-kvk-nf G-kvk-nf aðstoðarmaður dómara kveður upp þennan dóm.

Dómsorð:

Ákærði, M-kk-nf J-kk-nf, sæti fangelsi í 3 mánuði.

Ákærði sæti upptöku á 20 kannabisplöntum, 4 Lumatek Zeus gróðurhúsalömpum, 3 viftum, 3 kolasíum, vatnsdælu, 4 straumbreytum, gróðurhúsalampa og hitablásara.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 150.660 krónur að meðtöldum virðisaukaskatti, og 125.679 krónur í annan sakarkostnað.

K-kvk-nf R-kvk-nf G-kvk-nf